CELEX: 62021CN0297
Language: fi
Date: 2021-05-10 00:00:00
Title: Asia C-297/21: Ennakkoratkaisupyyntö, jonka Tribunale Ordinario di Firenze (Italia) on esittänyt 10.5.2021 – XXX.XX v. Ministero dell’Interno, Dipartimento per le Libertà civili e l’Immigrazione – Unità Dublino

12.7.2021   
            
            
               FI
            
            
               Euroopan unionin virallinen lehti
            
            
               C 278/36
            
         
      Ennakkoratkaisupyyntö, jonka Tribunale Ordinario di Firenze (Italia) on esittänyt 10.5.2021 – XXX.XX v. Ministero dell’Interno, Dipartimento per le Libertà civili e l’Immigrazione – Unità Dublino
      (Asia C-297/21)
      (2021/C 278/50)
      Oikeudenkäyntikieli: italia
      
         Ennakkoratkaisua pyytänyt tuomioistuin
      
      Tribunale Ordinario di Firenze (Italia)
      
         Pääasian asianosaiset
      
      
         Kantaja: XXX.XX
      
         Vastaaja: Ministero dell’Interno, Dipartimento per le Libertà civili e l’Immigrazione – Unità Dublino
      
         Ennakkoratkaisukysymykset
      
      
                  1)
               
               
                  Ensisijaisesti: onko asetuksen N:o 604/2013 (1) 17 artiklan 1 kohtaa tulkittava [Euroopan unionin perusoikeuskirjan] 19 ja 47 kohdan ja asetuksen N:o 604/2013 27 artiklan valossa siten, että Dublin-yksikön (Unità Dublino) menettelyä koskevaa kannetta käsittelevä jäsenvaltion kansallinen tuomioistuin voi katsoa, että jäsenvaltio, jonka pitäisi suorittaa 18 artiklan 1 kohdan d alakohdan mukainen siirto, on toimivaltainen [käsittelemään kansainvälistä suojelua koskevan hakemuksen], mikäli se toteaa, että turvapaikkahakemuksen käsittelystä vastuussa olevassa jäsenvaltiossa saatetaan rikkoa palauttamiskiellon periaatetta palauttamalla hakija tämän alkuperämaahan, missä hakija joutuisi kuolemanvaaraan tai alttiiksi epäinhimilliselle ja halventavalle kohtelulle?
               
            
                  2)
               
               
                  Toissijaisesti: onko asetuksen N:o 604/2013 3 artiklan 2 kohtaa tulkittava Euroopan unionin perusoikeuskirjan 19 ja 47 artiklan ja asetuksen N:o 604/2013 27 artiklan valossa siten, että tuomioistuin voi katsoa, että jäsenvaltio, jonka pitäisi suorittaa 18 artiklan 1 kohdan d alakohdan mukainen siirto, on toimivaltainen [käsittelemään kansainvälistä suojelua koskevan hakemuksen], mikäli todetaan, että
                  
                              a)
                           
                           
                              turvapaikkahakemuksen käsittelystä vastuussa olevassa jäsenvaltiossa saatetaan rikkoa palauttamiskiellon periaatetta palauttamalla hakija tämän alkuperämaahan, missä hakija joutuisi kuolemanvaaraan tai alttiiksi epäinhimilliselle ja halventavalle kohtelulle
                           
                        
                              b)
                           
                           
                              hakijan siirtäminen toiseen asetuksen N:o 604/2013 III luvussa esitettyjen perusteiden mukaisesti määritettyyn jäsenvaltioon on mahdotonta?
                           
                        
            
         (1)  Kolmannen maan kansalaisen tai kansalaisuudettoman henkilön johonkin jäsenvaltioon jättämän kansainvälistä suojelua koskevan hakemuksen käsittelystä vastuussa olevan jäsenvaltion määrittämisperusteiden ja -menettelyjen vahvistamisesta 26 päivänä kesäkuuta 2013 annettu Euroopan parlamentin ja neuvoston asetus (EU) N:o 604/2013 (uudelleenlaadittu) (EUVL 2013, L 180, s. 31).